pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กรมธนารักษ์เปิดจ่ายแลกเหรียญกษาปณ์ที่ระลึก 100 ปี การสาธารณสุขไทย
วันพุธที่ 22 กรกฎาคม 2563
กรมธนารักษ์เปิดจ่ายแลกเหรียญกษาปณ์ที่ระลึก 100 ปี การสาธารณสุขไทย
กรมธนารักษ์ได้จัดทําเหรียญกษาปณ์ที่ระลึกเนื่องในโอกาสครบ 100 ปี การสาธารณสุขไทย เพื่อเป็นที่ระลึกและน้อมรําลึกในพระมหากรุณาธิคุณของพระบาทสมเด็จพระปรเมนทรมหาวชิราวุธ พระมงกุฎเกล้าเจ้าอยู่หัว
กรมธนารักษ์ได้จัดทําเหรียญกษาปณ์ที่ระลึกเนื่องในโอกาสครบ 100 ปี การสาธารณสุขไทย เพื่อเป็นที่ระลึกและน้อมรําลึกในพระมหากรุณาธิคุณของพระบาทสมเด็จพระปรเมนทรมหาวชิราวุธ พระมงกุฎเกล้าเจ้าอยู่หัว และเพื่อเผยแพร่ประชาสัมพันธ์ความสําเร็จ พัฒนาการทางการแพทย์และผลการดําเนินงานของกระทรวงสาธารณสุขที่ทําหน้าที่ดูแลสุขภาพอนามัยให้แก่ประชาชนทั่วไป
วันนี้ (22 กรกฎาคม 2563) ณ กรมธนารักษ์ นายยุทธนา หยิมการุณ อธิบดีกรมธนารักษ์ กล่าวว่า กระทรวงการคลังได้อนุมัติให้กรมธนารักษ์จัดทําเหรียญกษาปณ์ที่ระลึก 100 ปี การสาธารณสุขไทย โดยจัดทําเป็นเหรียญกษาปณ์โลหะสีขาว (ทองแดงผสมนิกเกิล) ชนิดราคา 20 บาท ประเภทธรรมดา โดยมีลวดลาย ด้านหน้า กลางเหรียญมีพระบรมรูปพระบาทสมเด็จพระปรเมนทรมหาวชิราวุธ พระมงกุฎเกล้าเจ้าอยู่หัว ผินพระพักตร์ทางเบื้องขวา ทรงฉลองพระองค์ชุดสากล ภายในวงขอบเหรียญเบื้องล่างมี ข้อความว่า “พระบาทสมเด็จพระปรเมนทรมหาวชิราวุธ พระมงกุฎเกล้าเจ้าอยู่หัว” ด้านหลัง กลางเหรียญมีรูปตราสัญลักษณ์ 100 ปี การสาธารณสุขไทย เบื้องบนรูปตราสัญลักษณ์มีรูปเครื่องหมายราชการของกระทรวงสาธารณสุข เบื้องล่างรูปตราสัญลักษณ์มีข้อความบอกราคาว่า “20 บาท” ภายในวงขอบเหรียญเบื้องบน มีข้อความว่า “100 ปี การสาธารณสุขไทย” เบื้องล่างมีข้อความว่า “27 พฤศจิกายน 2561 ประเทศไทย” โดยมีลายประจํายามคั่นระหว่างข้อความเบื้องบนกับเบื้องล่างทั้งสองข้าง
นายยุทธนา กล่าวต่อว่า ผู้ที่ประสงค์จะขอแลกเหรียญกษาปณ์ที่ระลึกดังกล่าว สามารถติดต่อขอแลกได้ตั้งแต่วันที่ 29 กรกฎาคม 2563 เป็นต้นไป ได้ที่
ส่วนกลาง
• หน่วยรับและจ่ายแลกเหรียญกษาปณ์ กองบริหารเงินตรา ถนนพหลโยธิน จังหวัดปทุมธานี โทร. 0 2565 7944
• หน่วยรับและจ่ายแลกเหรียญกษาปณ์ กองบริหารเงินตรา ถนนจักรพงษ์ กรุงเทพมหานคร โทร. 0 2282 4109
• หน่วยจ่ายแลกเหรียญกษาปณ์ กรมธนารักษ์ ถนนพระรามที่ 6 กรุงเทพมหานคร โทร. 0 2618 6340
ส่วนภูมิภาค
• สํานักงานธนารักษ์พื้นที่ 76 พื้นที่ ทุกจังหวัดทั่วประเทศ
ทั้งนี้ สามารถสอบถามรายละเอียดเพิ่มเติมได้ที่กองบริหารเงินตรา โทร. 0 2565 7944 และ Call Center กรมธนารักษ์ โทร. 0 2059 4999 หรือ www.treasury.go.th นายยุทธนากล่าวในตอนท้าย
รัฐบาลไทย-ข่าวทำเนียบรัฐบาล-ปลัดกระทรวงดิจิทัลฯ ร่วมประกาศความสำเร็จโครงการ “เน็ตประชารัฐ” จ.ชัยภูมิ
วันอังคารที่ 8 พฤษภาคม 2561
ปลัดกระทรวงดิจิทัลฯ ร่วมประกาศความสําเร็จโครงการ “เน็ตประชารัฐ” จ.ชัยภูมิ
ปลัดกระทรวงดิจิทัลฯ
นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม (ดีอี) เข้าร่วมพิธีประกาศความสําเร็จโครงการเน็ตประชารัฐ 24,700 หมู่บ้าน และการขยายผลการนําไปใช้ประโยชน์โครงการยกระดับโครงสร้างพื้นฐานโทรคมนาคม เพื่อขับเคลื่อนเศรษฐกิจของประเทศ ของกระทรวงดิจิทัลเพื่อเศรษฐกิจและสังคม โดยมี พลอากาศเอก ประจิน จั่นตอง รองนายกรัฐมนตรี และรัฐมนตรีว่าการกระทรวงยุติธรรม ในฐานะกํากับดูแลงานของกระทรวงดิจิทัลฯ เป็นประธานในพิธีฯ ทั้งนี้ ปลัดกระทรวงดิจิทัลฯ ได้กล่าวถึงการดําเนินงานของกระทรวงฯ ที่ยังคงเน้นการสร้างการรับรู้การใช้ประโยชน์จากเน็ตประชารัฐอย่างต่อเนื่อง รวมถึงการร่วมขับเคลื่อนการพัฒนาประเทศตามโครงการ “ไทยนิยม ยั่งยืน” ซึ่งกระทรวงฯ รับหน้าที่หลักขับเคลื่อนในข้อ 8 “การรู้เท่าทันเทคโนโลยี” โดยมีกลไกการขับเคลื่อนตั้งแต่ระดับนโยบาย ระดับจังหวัด อําเภอ ไปจนถึงระดับตําบล เพื่อให้ประชาชนมีความรู้เท่าทัน และใช้เทคโนโลยีดิจิทัลให้เกิดประโยชน์สูงสุด โดยสนับสนุนองค์ความรู้ให้กับครูของสํานักงานส่งเสริมการศึกษานอกระบบและการศึกษาตามอัธยาศัย (กศน.) ระดับจังหวัดจํานวน 20 ทีม ประมาณ 100 คน เพื่อร่วมเป็นทีมงานระดับตําบล โดยมีคู่มือในการถ่ายทอดความรู้ให้กับเจ้าหน้าที่องค์กรปกครองส่วนท้องถิ่น จํานวนประมาณ 8,400 คนทั่วประเทศ ซึ่งขยายความรู้ไปสู่ประชาชนเพื่อให้มีทักษะด้านดิจิทัลตามแผนโครงการฯ เป้าหมายจํานวน 1 ล้านคน รวมถึงการจัดอบรมเชิงปฏิบัติการ Workshop ในเชิงลึกให้กับประชาชนผู้สนใจ ผู้ประกอบการ และกลุ่มอาชีพในหมู่บ้านเน็ตประชารัฐที่มีความพร้อม อย่างน้อยจังหวัดละ 1 ครั้ง เมื่อวันที่ 7 พฤษภาคม 2561 ณ บึงละหาน ตําบลละหาน อําเภอจัตุรัส จังหวัดชัยภูมิ
*************************
รัฐบาลไทย-ข่าวทำเนียบรัฐบาล-นายภุชพงค์ โนดไธสง รองปลัดกระทรวงดิจิทัลฯ ประชุมหารือร่วมการแก้ไขปัญหาข่าวปลอม (Fake news) กับคณะอนุกรรมการประชาสัมพันธ์
วันศุกร์ที่ 20 ธันวาคม 2562
นายภุชพงค์ โนดไธสง รองปลัดกระทรวงดิจิทัลฯ ประชุมหารือร่วมการแก้ไขปัญหาข่าวปลอม (Fake news) กับคณะอนุกรรมการประชาสัมพันธ์
นายภุชพงค์ โนดไธสง รองปลัดกระทรวงดิจิทัลฯ ประชุมหารือร่วมการแก้ไขปัญหาข่าวปลอม (Fake news) กับคณะอนุกรรมการประชาสัมพันธ์
วันที่ 20 ธ.ค. 2562 นายภุชพงค์ โนดไธสง รองปลัดกระทรวงดิจิทัลเพื่อเศรษฐกิจและสังคม เข้าร่วมประชุมหารือแนวทางการใช้เทคโนโลยีเพื่อเพิ่มประสิทธิภาพการแก้ไขปัญหาข่าวปลอม (Fake news) ของคณะกรรมการประชาสัมพันธ์ เพื่อหาแนวทางร่วมกันกับหน่วยงานที่เกี่ยวข้องในการแก้ไขปัญหาข่าวปลอมให้เกิดประสิทธิภาพ และนําข้อสรุปที่ได้จากการประชุมไปจัดทําข้อมูลนําเสนอคณะกรรมการประชาสัมพันธ์แห่งชาติต่อไป ณ ห้องประชุม 1 ชั้น 2 อาคารสถาบันการประชาสัมพันธ์ กรมประชาสัมพันธ์ ถนนพระราม 6 เขตพญาไท กรุงเทพฯ
*******************
รัฐบาลไทย-ข่าวทำเนียบรัฐบาล-ไทย - ฝรั่งเศส กับความสัมพันธ์อันดียาวนานกว่า 162 ปี
วันพฤหัสบดีที่ 21 มิถุนายน 2561
ไทย - ฝรั่งเศส กับความสัมพันธ์อันดียาวนานกว่า 162 ปี
เมื่อ 21 มิ.ย.61 พล.อ.ประวิตร วงษ์สุวรรณ รอง นรม.และ รมว.กห. ได้มอบให้ พล.อ.ชัยชาญ ช้างมงคล รมช.กห. เป็นผู้แทน ให้การต้อนรับนาย Gilles Garachon (ฌิลล์ การาชง) ออท.สาธารณรัฐฝรั่งเศส/ไทย เข้าเยี่ยมคํานับ
ณ ศาลาว่าการกลาโหม เพื่อหารือเกี่ยวกับความประสงค์ของฝรั่งเศสในการเข้าร่วมเป็นประเทศคู่เจรจาในการประชุม รมว.กห.อาเซียน กับ รมว.กห.ประเทศคู่เจรจา
ทั้งสองฝ่ายต่างชื่นชมความสัมพันธ์อันดีระหว่างไทยและฝรั่งเศส ซึ่งจะครบรอบ 162 ปี ของการสถาปนาถระหว่างกันอย่างเป็นทางการ โดยทั้งสองประเทศได้พัฒนาความสัมพันธ์และความร่วมมือด้านต่างๆ เพิ่มมากขึ้น ทั้งการแลกเปลี่ยนการเยือนในระดับต่างๆ อย่างสม่ําเสมอ โดยเฉพาะความสัมพันธ์ทางทหารที่ดําเนินมาอย่างใกล้ชิดและยาวนาน อาทิ การศึกษาในหลักสูตรต่างๆ การฝึกร่วม และด้านอุตสาหกรรมป้องกันประเทศ ซึ่งเป็นประโยชน์ต่อการพัฒนาประสิทธิภาพกําลังพล และเสริมสร้างศักยภาพของกองทัพไทย
จากนั้นได้หารือร่วมกันในประเด็นการเข้าร่วมเป็นประเทศคู่เจรจาของฝรั่งเศสในการประชุม รมว.กห.อาเซียน กับ รมว.กห.ประเทศคู่เจรจา โดยนาย Gilles ได้กล่าวย้ําถึงความตั้งใจของฝรั่งเศสที่จะได้มีบทบาทในการทํางานและร่วมมือกับประเทศในภูมิภาคอาเซียน ทั้งในด้านความมั่นคงและด้านอื่นๆ และหวังจะได้รับการสนับสนุนจากไทยในฐานะหุ้นส่วนทางยุทธศาสตร์กับฝรั่งเศส พร้อมกล่าวแสดงความขอบคุณที่ไทยให้การสนับสนุนฝรั่งเศสในฐานะ ผู้สังเกตการณ์ในคณะทํางานผู้เชี่ยวชาญด้านความมั่นคงทางทะเล และการรักษาสันติภาพในกรอบการประชุม
ADMM – plus
ทั้งนี้ รมช.กห. ได้กล่าวชื่นชมบทบาทของฝรั่งเศสในการดําเนินนโยบายที่เป็นประโยชน์ทั้งในระดับภูมิภาคและระดับโลก พร้อมทั้งยืนยันให้การสนับสนุนตามความประสงค์ของฝรั่งเศสในการขอเข้าร่วมเป็นประเทศคู่เจรจาในการประชุม ADMM – plus ซึ่งจะได้นําไปหารือกับประเทศสมาชิกอาเซียนต่อไป และกล่าวในตอนท้ายว่า ไทยและฝรั่งเศสได้มีการลงนามความตกลงด้านการป้องกันประเทศ ตั้งแต่ปี 56 ซึ่งจะเป็นกรอบในการพัฒนาความร่วมมือทางทหารในด้านต่างๆ ให้เป็นรูปธรรม รวมทั้งเพิ่มพูนความสัมพันธ์ให้แนบแน่นยิ่งขึ้นต่อไป
รัฐบาลไทย-ข่าวทำเนียบรัฐบาล-ไทย-สิงคโปร์ พร้อมกระชับความสัมพันธ์ด้านความมั่นคงให้แน่นแฟ้นยิ่งขึ้น
วันพุธที่ 4 กันยายน 2562
ไทย-สิงคโปร์ พร้อมกระชับความสัมพันธ์ด้านความมั่นคงให้แน่นแฟ้นยิ่งขึ้น
ไทย-สิงคโปร์ พร้อมกระชับความสัมพันธ์ด้านความมั่นคงให้แน่นแฟ้นยิ่งขึ้น
วันนี้ (4 กันยายน 2562) เวลา 10.00 น. ณ ห้องรับรองรัฐมนตรีว่าการกระทรวงกลาโหม ศาลาว่าการกลาโหม กระทรวงกลาโหม นายเควิน ฉ็อก (H.E. Mr. Kevin Cheok) เอกอัครราชทูตสิงคโปร์ประจําประเทศไทย เข้าเยี่ยมคารวะ พลเอก ประวิตร วงษ์สุวรรณ รองนายกรัฐมนตรี ในโอกาสเข้ารับหน้าที่ สรุปสาระสําคัญดังนี้
รองนายกรัฐมนตรีกล่าวต้อนรับเอกอัครราชทูตฯ ในโอกาสเข้ารับหน้าที่ และแสดงความยินดีที่ไทยและสิงคโปร์มีความสัมพันธ์ที่ราบรื่นมายาวนาน รวมทั้งมีการแลกเปลี่ยนการเยือนระดับสูงอย่างต่อเนื่อง ซึ่งรัฐบาลไทยพร้อมสนับสนุนการทํางานและความร่วมมือกับเอกอัครราชทูตสิงคโปร์ในทุกมิติอย่างสร้างสรรค์ การนี้รองนายกรัฐมนตรีหวังว่ารัฐบาลสิงคโปร์จะอํานวยความสะดวกในการเตรียมการรับเสด็จและถวายการต้อนรับสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ในโอกาสเสด็จฯ เยือนสิงคโปร์เพื่อทรงนําคณะข้าราชการและนักเรียนโรงเรียนนายร้อยพระจุลจอมเกล้าไปศึกษาดูงานช่วงเดือนตุลาคมด้วย
เอกอัครราชทูตสิงคโปร์รู้สึกยินดีและเป็นเกียรติอย่างยิ่งที่ได้ดํารงตําแหน่งในไทย พร้อมทั้งขอบคุณรัฐบาลไทยที่สนับสนุนการกระชับความร่วมมือและความสัมพันธ์ระหว่างกันให้แน่นแฟ้นยิ่งขึ้น โดยเฉพาะความสัมพันธ์ด้านความมั่นคงและการทหาร สะท้อนได้จากในการใช้พื้นที่ฝึกสําหรับกองทัพสิงคโปร์ในไทยและการส่งกําลังบํารุงระหว่างกองทัพอากาศไทยกับกองทัพอากาศสิงคโปร์ ทั้งนี้เอกอัครราชทูตสิงคโปร์แสดงความชื่นชมบทบาทไทยในฐานะประธานอาเซียนที่มีบทบาทอย่างสร้างสรรค์ช่วยสร้างความเจริญเติบโตแก่ภูมิภาคอาเซียนอย่างยั่งยืน
ทั้งสองฝ่ายเห็นพ้องกระชับความร่วมมือด้านความมั่นคง เพื่อรับมือกับภัยคุกคามกลุ่มก่อการร้าย การแพร่ขยายแนวคิดสุดโต่ง และเสริมสร้างความมั่นคงปลอดภัยทางไซเบอร์ โดยหวังให้มีการแลกเปลี่ยนข้อมูลและข่าวกรองระหว่างหน่วยงานของไทยและสิงคโปร์ อันจะเป็นการส่งเสริมความมั่นคงของภูมิภาคอีกด้วย นอกจากนี้ ยังเห็นพ้องในการพัฒนาประเทศด้านดิจิทัลและนวัตกรรม เพื่อรองรับการเปลี่ยนแปลงของเทคโนโลยี และสถานการณ์ทางเศรษฐกิจ ตลอดจนด้านสิ่งแวดล้อมเพื่อความยั่งยืน
ในโอกาสนี้ รองนายกรัฐมนตรีชื่นชมวิสัยทัศน์และความสําเร็จของสิงคโปร์ในการพัฒนาประเทศสู่การเป็นรัฐอัจฉริยะ (Smart Nation) จากการประยุกต์ใช้ดิจิทัลและเทคโนโลยีที่ชาญฉลาด และขอบคุณสิงคโปร์ที่ให้การสนับสนุนไทยในการเป็นประธานอาเซียนในปีนี้ ซึ่งไทยพร้อมที่จะส่งเสริมความเป็นหุ้นส่วนภายในอาเซียนและประเทศคู่เจรจา รวมทั้งประชาคมโลกต่อไป
****************
รัฐบาลไทย-ข่าวทำเนียบรัฐบาล-ม.ล.ปนัดดาฯ ตรวจเยี่ยมและให้กำลังใจแก่บุคลากร เด็กและเยาวชน ในสถานพินิจฯ จังหวัดสระบุรี พร้อมเน้นย้ำการมีคุณธรรม เคารพซึ่งกันและกัน หวงแหนในความเป็นชาติไทย
วันพุธที่ 25 เมษายน 2561
ม.ล.ปนัดดาฯ ตรวจเยี่ยมและให้กําลังใจแก่บุคลากร เด็กและเยาวชน ในสถานพินิจฯ จังหวัดสระบุรี พร้อมเน้นย้ําการมีคุณธรรม เคารพซึ่งกันและกัน หวงแหนในความเป็นชาติไทย
ม.ล.ปนัดดาฯ ตรวจเยี่ยมและให้กําลังใจแก่บุคลากร เด็กและเยาวชน ในสถานพินิจฯ จังหวัดสระบุรี พร้อมเน้นย้ําการมีคุณธรรม เคารพซึ่งกันและกัน หวงแหนในความเป็นชาติไทย
เมื่อวันอังคารที่ ๒๔ เมษายน ๒๕๖๑ เวลา ๑๓.๓๐ น.
ม.ล.ปนัดดา ดิศกุล ผู้ช่วยรัฐมนตรีประจํานายกรัฐมนตรี ปฏิบัติราชการกระทรวงยุติธรรม
ตรวจเยี่ยมและให้กําลังใจในการปฏิบัติหน้าที่คณะผู้บริหาร ครูอาจารย์ นักสังคมสงเคราะห์ และฝ่ายปกครอง
พร้อมทั้งปฏิบัติหน้าที่เป็นครูพิเศษบรรยายในวิชาสังคมศึกษา เรื่อง “กําเนิดไทยและสังคมคุณธรรมตามรอยพระยุคลบาท”แก่เด็กและเยาวชนในสถานพินิจและคุ้มครองเด็กและเยาวชนจังหวัดสระบุรี
ณ สถานพินิจและคุ้มครองเด็กและเยาวชนจังหวัดสระบุรี อําภอเฉลิมพระเกียรติ จังหวัดสระบุรี
โอกาสนี้ ม.ล.ปนัดดาฯ ได้อัญเชิญพระราชนิพนธ์ในพระบาทสมเด็จพระจุลจอมเกล้าเจ้าอยู่หัว รัชกาลที่ ๕
เพื่อยังความเป็นสิริมงคลแก่พี่น้องเพื่อนข้าราชการ บุคลากร สถานพินิจฯ และลูกหลานเยาวชนของสถานพินิจฯ ทุกคน
พร้อมทั้งให้เด็กและเยาวชนได้อ่านบทพระราชนิพนธ์ฯ ความว่า :
“ถึงสูงศักดิ์อัครฐานสักปานไหน
ถึงวิไลเลิศฟ้าสง่าศรี
ถึงเก่งกาจฉลาดกล้าปัญญาดี
ถ้าไม่มีคุณธรรมก็ต่ําคน”
นอกจากนี้ ม.ล.ปนัดดาฯ กล่าวเพิ่มเติมว่า ดีใจที่ลูกหลานสถานพินิจฯ ชื่นชอบละครบุพเพสันนิวาส
ทุกแห่งที่ไปตรวจเยี่ยมก็พูดกันเช่นนี้ ซึ่งตามข้อเท็จจริงแล้ว ยุคเวลาแห่งกรุงศรีอยุธยาได้ถูกบันทึกไว้ในหน้าประวัติศาสตร์ว่า เป็นห้วงเวลาแห่งความมืดมน หวาดระแวง มีความขัดแย้ง แย่งชิงอํานาจ จนกระทั่งเกิดการเสียกรุงถึง ๒ คราว
ก็เป็นด้วยผู้คนและเหล่าข้าราชการเกิดความแตกแยกร้าวฉาน แต่ละครก็ได้ช่วยเสริมสร้างทัศนคติเท่าที่จะทําได้
แก่ผู้ชมให้มีความสุขมีความเพลิดเพลินกับการบริโภค พูดจาไพเราะ ยึดถือคํามั่น มีความซื่อตรง ไม่ใช่ให้ความทุกข์ตรม
หรือหมดกําลังใจแก่ผู้ชม ลูกหลานเยาวชนจะเห็นได้ว่า บ้านเมืองไทยแต่ครั้งอดีต ได้ฝ่าฟันปัญหาอุปสรรคต่างๆ
มามากด้วยความยากลําบาก ประวัติศาสตร์ที่ลูกหลานหมั่นขวนขวาย ค้นคว้าศึกษากันต่อ จากการชมละครที่จบลง
ย่อมทําให้เราอยากเรียนรู้ และมีความรักหวงแหนชาติ รู้ถึงที่มาของตัวเราเองและความเป็นชนชาติไทย สิ่งนี้จะทําให้
เราคนไทยมีความเคารพเกรงใจต่อกัน มีคุณธรรม ไม่เอารัดเอาเปรียบกัน ไม่ขัดแย้งกัน ซึ่งเป็นสิ่งที่ใครๆ
ก็อยากจะแลเห็นเกิดขึ้น ต้องไม่ให้คุณความดีที่ถูกสั่งสมมาโดยบรรพบุรุษ กลับกลายเป็นการเขียนด้วยมือลบด้วยเท้า"
รัฐบาลไทย-ข่าวทำเนียบรัฐบาล-มท. ชวนคนไทยร่วมจัดการน้ำเสียตั้งแต่ครัวเรือน ภายใต้แนวคิด “เปลี่ยนน้ำเสียเป็นน้ำใส เราคนไทยต้องร่วมมือ”
วันศุกร์ที่ 16 สิงหาคม 2562
มท. ชวนคนไทยร่วมจัดการน้ําเสียตั้งแต่ครัวเรือน ภายใต้แนวคิด “เปลี่ยนน้ําเสียเป็นน้ําใส เราคนไทยต้องร่วมมือ”
มท. ชวนคนไทยร่วมจัดการน้ําเสียตั้งแต่ครัวเรือน ภายใต้แนวคิด “เปลี่ยนน้ําเสียเป็นน้ําใส เราคนไทยต้องร่วมมือ”
วันนี้ (16 ส.ค. 62) เวลา 10.00 น. ที่ห้องบีซีซีฮอลล์ ศูนย์การค้าเซ็นทรัลพลาซ่า ลาดพร้าว นายนิพนธ์ บุญญามณี รัฐมนตรีช่วยว่าการกระทรวงมหาดไทย เป็นประธานเปิดงาน “การจัดการน้ําเสียประเทศไทย ประจําปี พ.ศ. 2562” ภายใต้แนวคิด “เปลี่ยนน้ําเสียเป็นน้ําใส เราคนไทยต้องร่วมมือ” โดยมี นายสนิท ขาวสอาด หัวหน้าผู้ตรวจราชการกระทรวงมหาดไทย นายสุทธิพงษ์ จุลเจริญ อธิบดีกรมส่งเสริมการปกครองท้องถิ่น นายภาณุพล รัตนกาญจนภัทร ผู้อํานวยการองค์การตลาด นายชีระ วงศบูรณะ ผู้อํานวยการองค์การจัดการน้ําเสีย คณะกรรมการองค์การจัดการน้ําเสีย ผู้แทนหน่วยงานภาครัฐ ภาคเอกชน ผู้บริหารองค์กรปกครองส่วนท้องถิ่น ครู นักเรียน ประชาชน และสื่อมวลชน ร่วมงานกว่า 1,000 คน
โอกาสนี้ รัฐมนตรีช่วยว่าการกระทรวงมหาดไทย มอบโล่ประกาศเกียรติคุณให้กับองค์กรปกครองส่วนท้องถิ่น และหน่วยงานที่มีผลงานด้านความร่วมมือการจัดการน้ําเสียกับองค์การจัดการน้ําเสีย รวม 44 แห่ง แบ่งเป็น 3 ประเภท ได้แก่ 1) โครงการรับบริหารจัดการระบบบําบัดน้ําเสียให้กับองค์กรปกครองส่วนท้องถิ่นในระยะยาว 15 ปี จํานวน 25 แห่ง 2) โครงการบริหารจัดการศูนย์บริหารจัดการคุณภาพน้ํา (ระบบบําบัดน้ําเสียชุมชนขนาดเล็ก)จํานวน 12 แห่ง และ 3) โครงการบริหารจัดการระบบบําบัดน้ําเสียโครงการอันเนื่องมาจากพระราชดําริ จํานวน 5 แห่ง
นายนิพนธ์ บุญญามณี เปิดเผยว่า การจัดการน้ําเสียของประเทศไทยนับว่าเป็นสิ่งสําคัญสําหรับประชาชนทุกคน เมื่อแหล่งน้ํา แม่น้ํา ลําคลอง มีคุณภาพน้ําที่ดี ไม่เน่าเสีย ย่อมทําให้คุณภาพชีวิต สุขภาพอนามัยของเราทุกคนดีขึ้น แต่การที่จะทําให้การจัดการน้ําเสียของประเทศไทยประสบความสําเร็จ ต้องเริ่มจากต้นทาง คือในครัวเรือนของทุกคน โดยมีองค์การจัดการน้ําเสียเป็นกลไกในการขับเคลื่อนทั้งระบบของประเทศ ทั้งนี้ หากทุกภาคส่วนทั้งพี่น้องประชาชน องค์กรปกครองส่วนท้องถิ่น หน่วยงานภาครัฐ และภาคเอกชนได้ร่วมมือกัน ผมเชื่อว่าเราจะสามารถจัดการน้ําเสียของประเทศได้อย่างเป็นระบบ
นายนิพนธ์ บุญญามณี กล่าวว่า ขอขอบคุณองค์กรปกครองส่วนท้องถิ่นซึ่งเป็นปราการด่านหน้าในการบริหารจัดการขยะและจัดการน้ําเสีย และเน้นย้ําว่า “สถานศึกษาและศูนย์พัฒนาเด็กเล็กต้องร่วมกันสร้างจิตสํานึกในการแยกขยะและการจัดการน้ําเสียให้กับคนรุ่นใหม่ วันนี้อนาคตของประเทศต้องฝากไว้กับคนรุ่นใหม่ในการที่จะเข้ามาดูแลและสร้างวินัยตนเอง เราจะต้องทําให้เด็กเยาวชนเห็นความสําคัญของการจัดการน้ําเสียและการจัดการขยะ” และขอให้ทุกคนช่วยกันดูแลรักษาน้ําดังแนวคิด “เปลี่ยนน้ําเสียเป็นน้ําใส เราคนไทยต้องร่วมมือ” เพื่อทําให้ประเทศไทยของเรามีคุณภาพสิ่งแวดล้อมที่ดีขึ้นอย่างยั่งยืน
ด้าน นายชีระ วงศบูรณะ กล่าวว่า การจัดงานในครั้งนี้ จะช่วยส่งเสริมให้เกิดการรณรงค์สร้างจิตสํานึกให้กับประชาชนในการมีส่วนร่วมดูแลและอนุรักษ์สิ่งแวดล้อมทางน้ํา ตลอดจนการเผยแพร่ประชาสัมพันธ์สร้างการรับรู้กับประชาชนในด้านการบริหารจัดการน้ําเสียของหน่วยงานภาครัฐ ภาคเอกชน และองค์กรปกครองส่วนท้องถิ่น รวมถึงการตอกย้ําในความร่วมมือของหน่วยงานภาคีด้านการบริหารจัดการน้ําเสียในการร่วมกันบําบัดน้ําเสียเพื่อสร้างสิ่งแวดล้อมที่ดีให้กับทุกพื้นที่ของประเทศไทยอย่างยั่งยืน
รัฐบาลไทย-ข่าวทำเนียบรัฐบาล-ก.อุตฯ ร่วมกิจกรรมจิตอาสาพัฒนาปรับภูมิทัศน์ ทำความสะอาดเส้นทางรถไฟ ถวายพระราชกุศลและน้อมรำลึกเนื่องในวันคล้ายวันสวรรคตพระบาทสมเด็จพระจุลจอมเกล้าเจ้าอยู่หัว
วันพุธที่ 23 ตุลาคม 2562
ก.อุตฯ ร่วมกิจกรรมจิตอาสาพัฒนาปรับภูมิทัศน์ ทําความสะอาดเส้นทางรถไฟ ถวายพระราชกุศลและน้อมรําลึกเนื่องในวันคล้ายวันสวรรคตพระบาทสมเด็จพระจุลจอมเกล้าเจ้าอยู่หัว
ก.อุตฯ ร่วมกิจกรรมจิตอาสาพัฒนาปรับภูมิทัศน์ ทําความสะอาดเส้นทางรถไฟ ถวายพระราชกุศลและน้อมรําลึกเนื่องในวันคล้ายวันสวรรคตพระบาทสมเด็จพระจุลจอมเกล้าเจ้าอยู่หัว
วันนี้ 23 ตุลาคม 2562 เวลา 10.00 น. นายจุลพงษ์ ทวีศรี หัวหน้าผู้ตรวจราชการกระทรวงอุตสาหกรรม รักษาราชการแทนรองปลัดกระทรวงอุตสาหกรรม ร่วมกิจกรรมจิตอาสาพัฒนาปรับภูมิทัศน์ ทําความสะอาดเส้นทางรถไฟถวายพระราชกุศลและน้อมรําลึกเนื่องในวันคล้ายวันสวรรคตพระบาทสมเด็จพระจุลจอมเกล้าเจ้าอยู่หัว โดยมีนายวิษณุ เครืองาม รองนายกรัฐมนตรี เป็นประธาน และมีจิตอาสาหน่วยงานภาครัฐและประชาชนจิตอาสา เข้าร่วมกว่า 300 คน ณ บริเวณสถานีรถไฟหัวลําโพง กรุงเทพฯ
รัฐบาลไทย-ข่าวทำเนียบรัฐบาล-ปลัดกอบชัยฯ ประธานกรรมการ ธพว. มอบนโยบายเสริมแกร่งพนักงาน ธพว. ทุกมิติ มุ่งพัฒนาต่อยอดผู้ประกอบการไทย เติบโต ยั่งยืน
วันจันทร์ที่ 4 พฤศจิกายน 2562
ปลัดกอบชัยฯ ประธานกรรมการ ธพว. มอบนโยบายเสริมแกร่งพนักงาน ธพว. ทุกมิติ มุ่งพัฒนาต่อยอดผู้ประกอบการไทย เติบโต ยั่งยืน
ปลัดกอบชัยฯ ประธานกรรมการ ธพว. มอบนโยบายเสริมแกร่งพนักงาน ธพว. ทุกมิติ มุ่งพัฒนาต่อยอดผู้ประกอบการไทย เติบโต ยั่งยืน
วันนี้ (4 พฤศจิกายน 2562 ) นายกอบชัย สังสิทธิสวัสดิ์ ปลัดกระทรวงอุตสาหกรรม ในฐานะประธานกรรมการธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank มอบนโยบายผู้บริหารและพนักงานธนาคาร เนื่องในโอกาสดํารงตําแหน่งประธานกรรมการ ธพว. คนใหม่ ทั้งนี้เพื่อให้การดําเนินงานเกิดประสิทธิภาพ ตอบสนองนโยบายภาครัฐ ทั้งด้านการเติมเต็มองค์ความรู้ และด้านบริการสินเชื่ออัตราดอกเบี้ยพิเศษ โดยมุ่งเน้นให้เกิดประโยชน์สูงสุดในการให้บริการแก่ผู้ประกอบการไทยทุกมิติ พร้อมทั้งเป็นประธานตรวจเยี่ยมและให้กําลังใจพนักงานอย่างใกล้ชิด ณ ห้องประชุมแก้ววิเชียร อาคารสํานักงานใหญ่ SME D Bank #กระทรวงอุตสาหกรรม #ธนาคารพัฒนาวิสาหกิจขนาดกลางและขนาดย่อมแห่งประเทศไทย #ธพว #SMEDBank #ปลัดกระทรวงอุตสาหกรรม #ปลัดกอบชัย
รัฐบาลไทย-ข่าวทำเนียบรัฐบาล- “ยุติธรรม” ลงนาม MOU เชื่อมโยงระบบสารสนเทศ  เร่งชำระหนี้ในคดีล้มละลาย และเพิ่มขีดความสามารถการแข่งขันระดับประเทศ
วันอังคารที่ 13 มิถุนายน 2560
“ยุติธรรม” ลงนาม MOU เชื่อมโยงระบบสารสนเทศ  เร่งชําระหนี้ในคดีล้มละลาย และเพิ่มขีดความสามารถการแข่งขันระดับประเทศ
นางสาวรื่นวดี สุวรรณมงคล อธิบดีกรมบังคับคดี
และนายมงคล พฤกษ์วัฒนา อธิบดีกรมโรงงานอุตสาหกรรม
ร่วมลงนามบันทึกข้อตกลงความร่วมมือการเชื่อมโยงข้อมูลผ่านทางระบบสารสนเทศ
ระหว่างกรมบังคับคดี และกรมโรงงานอุตสาหกรรม
เมื่อวันอังคารที่ ๑๓ มิถุนายน ๒๕๖๐ เวลา ๑๐.๓๐ น.
ณ ห้องประชุม ๕๐๙ ชั้น ๕ อาคารกรมโรงงานอุตสาหกรรม เขตราชเทวี กรุงเทพฯ
นางสาวรื่นวดี สุวรรณมงคล อธิบดีกรมบังคับคดี
และนายมงคล พฤกษ์วัฒนา อธิบดีกรมโรงงานอุตสาหกรรม
ร่วมลงนามบันทึกข้อตกลงความร่วมมือการเชื่อมโยงข้อมูลผ่านทางระบบสารสนเทศ
ระหว่างกรมบังคับคดี และกรมโรงงานอุตสาหกรรม
เรื่องการจดทะเบียนเครื่องจักรของกรมโรงงานอุตสาหกรรม
และข้อมูลบุคคลล้มละลายของกรมบังคับคดีที่เป็นข้อมูลสาธารณะเปิดเผยได้
เพื่อช่วยสนับสนุนการปฏิบัติงานในการตรวจสอบ จัดการกิจการทรัพย์สิน
และรวบรวมทรัพย์สินตามอํานาจหน้าที่ของเจ้าพนักงานพิทักษ์ทรัพย์
ตามที่กฎหมายล้มละลายกําหนดไว้ได้อย่างถูกต้อง ปลอดภัย และทันต่อเหตุการณ์
ลดระยะเวลาการติดตาม สืบค้น และรวบรวมทรัพย์สินเพื่อนําเงินมาชําระหนี้ให้แก่เจ้าหนี้ในคดีล้มละลาย
อันเป็นการเพิ่มประสิทธิภาพการปฏิบัติงานของเจ้าหน้าที่ให้รวดเร็ว และถูกต้องมากยิ่งขึ้น
ซึ่งเป็นกระบวนการหนึ่งในการเพิ่มขีดความสามารถในการแข่งขันให้กับประเทศ
รัฐบาลไทย-ข่าวทำเนียบรัฐบาล-นรม. พอใจสงกรานต์ไทย ชื่นชมไอเดียสวมชุดไทยไปเล่นน้ำรักษาวัฒนธรรมไทย  พร้อมแนะผู้ใกล้ชิด ห้ามปรามเด็กแว๊น คนเมา เพื่อป้องกันเหตุอันตราย
วันอังคารที่ 18 เมษายน 2560
นรม. พอใจสงกรานต์ไทย ชื่นชมไอเดียสวมชุดไทยไปเล่นน้ํารักษาวัฒนธรรมไทย  พร้อมแนะผู้ใกล้ชิด ห้ามปรามเด็กแว๊น คนเมา เพื่อป้องกันเหตุอันตราย
นายกฯ พอใจสงกรานต์ไทยงดงาม ชื่นชมไอเดียสวมชุดไทยไปเล่นน้ํากับแชร์ภาพวัฒนธรรมที่ดี พร้อมแนะคนใกล้ชิดห้ามปรามเด็กแว๊น คนเมา ป้องกันเหตุอันตราย
วันที่ 15 เมษายน 2560 พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี พอใจที่บรรยากาศโดยรวมในช่วงเทศกาลสงกรานต์ปีนี้เป็นไปด้วยดีและการท่องเที่ยวขยายตัว มีการรณรงค์รักษาวัฒนธรรมไทยที่งดงาม ด้วยการเชิญชวนสวมชุดไทยแทนการแต่งตัวโป๊ การเล่นน้ําอย่างสุภาพ ไม่ใช้ความรุนแรง และอยู่ในพื้นที่ที่เหมาะสม โดยแทบไม่เห็นภาพการบรรทุกน้ําท้ายกระบะตระเวนไปตามถนนสายหลัก ซึ่งสุ่มเสี่ยงต่อการเกิดอันตราย
“ท่านนายกฯ ชื่นชมกลุ่มวัยรุ่นที่มีการแชร์ภาพเชิญชวนให้แต่งกายชุดไทยออกไปเล่นน้ํา และยังเห็นประชาชนส่วนใหญ่สวมใส่เสื้อผ้าลายดอกหรือเสื้อผ้าสีสุภาพไปร่วมกิจกรรมตามสถานที่ต่าง ๆ รวมทั้งนิยมนําเสนอภาพการรดน้ําขอพรผู้ใหญ่ ไหว้พระ ทําบุญ สรงน้ํา และความอบอุ่นในครอบครัวผ่านโซเชียลมีเดียอย่างน่าประทับใจ”
อย่างไรก็ตาม ในช่วงเทศกาลสําคัญที่มีวันหยุดติดต่อกันหลายวันมักมีการเฉลิมฉลองด้วยการดื่มสุรา ซึ่งเป็นสาเหตุของการทะเลาะวิวาทและอุบัติเหตุบนท้องถนน รวมทั้งยังพบเห็นเด็กแว๊นที่ขับขี่รถด้วยความคึกคะนอง สร้างความเดือดร้อนรําคาญ และมีพฤติกรรมที่เป็นอันตรายต่อผู้อื่น จึงขอให้คนใกล้ชิดหรือพ่อแม่ผู้ปกครองตักเตือนและห้ามปราม เพื่อป้องกันไม่ให้เกิดเหตุร้ายขึ้น
“ท่านนายกฯ ฝากให้กําลังใจเจ้าหน้าที่ที่บาดเจ็บจากการถูกรุมทําร้ายโดยกลุ่มเด็กแว๊น และเจ้าหน้าที่ทุกคนที่เสียสละปฏิบัติงานกันอย่างเต็มที่ โดยกําชับให้บังคับใช้กฎหมายอย่างเด็ดขาด โดยเฉพาะกับผู้ที่จงใจฝ่าฝืนกฎหมาย เช่น เมาแล้วขับ ขับรถเร็วเกินกําหนด แด็กแว๊น ฯลฯ"
---------------------------------------
รัฐบาลไทย-ข่าวทำเนียบรัฐบาล-ธ.ก.ส.ร่วมงาน Money Expo กรุงเทพ ครั้งที่ 18
วันพุธที่ 25 เมษายน 2561
ธ.ก.ส.ร่วมงาน Money Expo กรุงเทพ ครั้งที่ 18
ธ.ก.ส. นําผลิตภัณฑ์เงินฝากและสินเชื่อ เข้าร่วมงาน Money Expo กรุงเทพ ครั้งที่ 18 ภายใต้แนวคิด “BAAC Smart Office and Happiness Society”
ธ.ก.ส. นําผลิตภัณฑ์เงินฝากและสินเชื่อ เข้าร่วมงาน Money Expo กรุงเทพ ครั้งที่ 18 ภายใต้แนวคิด “BAAC Smart Office and Happiness Society” พร้อมเปิดโครงการเงินฝากเพื่อผู้สูงอายุ และให้คําปรึกษาโครงการสินเชื่อ SMEs เกษตร วันที่ 10-13 พฤษภาคม 2561 ณ อาคารชาเลนเจอร์ 2-3 อิมแพ็ค เมืองทองธานี
นายนิพัฒน์ เกื้อสกุล ผู้ช่วยผู้จัดการ ธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ในงานมหกรรมการเงิน ครั้งที่ 18 Money Expo 2018 ซึ่งจัดขึ้นระหว่างวันที่ 10-13 พฤษภาคม 2561 ณ อาคารชาเลนเจอร์ 2-3 อิมแพ็ค เมืองทองธานี ธ.ก.ส. ได้นําเสนอผลิตภัณฑ์ทางการเงินและบริการ ภายใต้แนวคิด “BAAC Smart Office and Happiness Society” โดยจําลองรูปแบบสาขาของธนาคารในอนาคต เน้นความเป็น Smart Office ที่ทันสมัย ประหยัดพลังงาน พร้อมทั้งการให้บริการทางการเงินที่ทันสมัย แบบ Self Service ด้วย Application “ธ.ก.ส. A-Mobile” เพื่อตอบโจทย์ทุก Life Style ของลูกค้าผู้เข้ามาใช้บริการ การชําระค่าสินค้า และการนําสินค้า SMEs เกษตร ระดับ Premium มาจําหน่าย ภายใต้ชื่อ “A-Shop” เพื่อให้คนในเมืองได้ร่วมสนับสนุนสินค้าชุมชนที่ได้มาตรฐาน รวมทั้งนําเสนอรูปแบบการท่องเที่ยววิถีชุมชนในลักษณะ Travel Corner เพื่อส่งเสริมเศรษฐกิจชุมชนให้เกิดรายได้ที่ยั่งยืน อันนําไปสู่การสร้าง “ชุมชนอุดมสุข (Happiness Society)”
สําหรับผลิตภัณฑ์ทางการเงินที่ ธ.ก.ส. นํามาให้บริการภายในงาน แคมเปญ “สูงวัยลุ้นล้าน” สําหรับลูกค้าอายุ 50 ปีขึ้นไป เปิดบัญชีเงินฝาก (Senior Saving) ตั้งแต่ 5,000 บาทขึ้นไป รับทันทีสลากออมทรัพย์ ธ.ก.ส.ชุดเกษตรมั่งคั่ง 2 มูลค่า 100 บาท และเมื่อเปิดบัญชีตั้งแต่ 20,000 บาทขึ้นไป
รับดอกเบี้ยเพิ่มเป็นร้อยละ 0.99 ต่อปี นอกจากนี้ยังมีเงินฝากประจําปลอดภาษี 24 เดือน อัตราดอกเบี้ยร้อยละ 2.50 ต่อปี เงินฝากออมทรัพย์ทวีโชค ลุ้นจับรางวัลทุก 6 เดือน และรางวัลใหญ่ระดับประเทศ เงินฝากออมทรัพย์พิเศษ เปิดบัญชีขั้นต่ํา 10,000 บาท ฝากครั้งต่อไป 1,000 บาท อัตราดอกเบี้ยร้อยละ 1.10 ต่อปี พร้อมทั้งให้คําปรึกษาโครงการสินเชื่อ SMEs เกษตร และบริการ “ธ.ก.ส. A-Mobile” ที่ให้ทั้งความรู้และการบริการทางการเงินบนสมาร์ทโฟนที่สะดวกสบาย รวดเร็ว การรับชําระค่าบริการและค่าธรรมเนียม และรับลงทะเบียน Promtpay